CELEX: 62019TN0141
Language: fi
Date: 2019-03-04 00:00:00
Title: asia T-141/19: Kanne 4.3.2019 — Sabo ym. v. parlamentti ja neuvosto

29.4.2019   
            
            
               FI
            
            
               Euroopan unionin virallinen lehti
            
            
               C 148/60
            
         
      Kanne 4.3.2019 — Sabo ym. v. parlamentti ja neuvosto
      (asia T-141/19)
      (2019/C 148/59)
      Oikeudenkäyntikieli: englanti
      
         Asianosaiset
      
      
         Kantajat: Peter Sabo (Tulčik, Slovakia) ja kuusi muuta kantajaa (edustaja: R. Smith, solicitor)
      
         Vastaajat: Euroopan parlamentti ja Euroopan unionin neuvosto
      
         Vaatimukset
      
      Kantajat vaativat unionin yleistä tuomioistuinta kumoamaan ne Euroopan parlamentin ja neuvoston direktiivin (EU) 2018/2001 (1) säännökset, joiden mukaan metsäbiomassasta saatu energia voidaan ottaa huomioon 29 artiklan 1 kohtaa sovellettaessa, eli ne täyttävät seuraavat kriteerit: a) myötävaikuttaminen vuodelle 2030 asetetun yhteisen tavoitteen toteuttamiseen, b) uusiutuvan energian velvoitteiden täyttymisen arvioiminen ja c) tukikelpoisuuden arvioiminen.
      
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, joka perustuu siihen, että direktiivillä 2018/2001 rikotaan SEUT 191 artiklaa, koska sillä ei säilytetä, suojella tai paranneta ympäristön laatua, suojella ihmisten terveyttä tai käytetä luonnonvaroja harkitusti tai järkevästi. Sen päämääränä ei ole korkeatasoinen ympäristönsuojelu, sillä ei torjuta vahinkoja niiden lähteellä, siinä ei sovelleta ennalta varautumisen periaatetta eikä velvoiteta saastuttajaa maksamaan. Siinä ei myöskään oteta huomioon saatavilla olevaa tieteellistä tietoa metsäbiomassan polttamisesta aiheutuvista vaikutuksista ilmastonmuutokseen.
               
            
                  2.
               
               
                  Toinen kanneperuste, joka perustuu siihen, että direktiivillä 2018/2001 loukataan lukuisia kantajien oikeuksia (jotka on tunnustettu Euroopan unionin perusoikeuskirjan 7, 10, 14, 17, 22, 24, 35 ja 37 artiklassa), jotka ovat yleisiä ja joita on kunnioitettava sekä EU-kantajien että muiden kuin EU-kantajien osalta. Kyseisiä loukkaamisia ei voida millään tavalla oikeuttaa, koska riidanalaisen direktiivin ristiriidassa olevat säännökset eivät ole tarpeellisia eivätkä ne liity rationaalisesti ympäristönsuojelua koskeviin unionin tavoitteisiin, joiden vastaisia ne ovat.
               
            
         (1)  Uusiutuvista lähteistä peräisin olevan energian käytön edistämisestä 11.12.2018 annettu Euroopan parlamentin ja neuvoston direktiivi (EU) 2018/2001 (EUVL 2018, L 328, s. 82).